b'\n_START_ARTICLE_\n\xc5\xa0ebele\n_START_SECTION_\nZanimljivosti vezane uz rijeku\n_START_PARAGRAPH_\nIzvor rijeke \xc5\xa0ebele na padinama Masiva Bale \xc5\xa1tuju kao sveto mjesto sva okolna plemena ( Arsi Oromo i Sidamo). Izvor je po\xc5\xa1umljen smrekovim \xc5\xa1umarkom, koji je od 1951. pod za\xc5\xa1titom muslimana iz plemena Arsi Oromo. _NEWLINE_Uz pomo\xc4\x87 sovjetskih in\xc5\xbeenjera 1989. godine na gornjem dijelu rijeke \xc5\xa0ebele u Planinama Bale izgra\xc4\x91ena je brana i hidroelektrana Melka Vakena. S proizvodnjom od 153 megavata, to je najve\xc4\x87a hidroelektrana u Etiopiji._NEWLINE_Ono \xc5\xa1to zvu\xc4\x8di gotovo bizarno je da rijeka \xc5\xa0ebele uzrokuje velike poplave katastrofalnih razmjera, jer ona u svom donjem dijelu ve\xc4\x87im dijelom godine uop\xc4\x87e nema voda. Situacija je me\xc4\x91utim potpuno druk\xc4\x8dija za ki\xc5\xa1ne sezone, tad rijeka ima razornu snagu, a kako nije regulirana (nema nikakvih nasipa) to gotovo svako desetlje\xc4\x87e zavije u crno sve koji \xc5\xbeive uz njen vodotok._NEWLINE_\xc5\xa0ebele je katastrofalno plavio; 1965., 1966., 1978., 1999., 2003. i 2005. godine.'